CELEX: 62009TN0356
Language: el
Date: 2009-09-16 00:00:00
Title: Υπόθεση T-356/09: Αγωγή της 16ης Σεπτεμβρίου 2009 — Επιτροπή κατά Association Fédération Club B2A

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/78
            
         Αγωγή της 16ης Σεπτεμβρίου 2009 — Επιτροπή κατά Association Fédération Club B2A
   (Υπόθεση T-356/09)
   2009/C 267/139
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Επιτροπή των Ευρωπαϊκών Κοινοτήτων (εκπρόσωποι: A.-M. Rouchaud-Joët και N. Bambara, επικουρούμενοι από τον E. Bouttier, δικηγόρο)
   
      Εναγόμενη: Association Fédération Club B2A (Étupes, Γαλλία)
   
      Αιτήματα της ενάγουσας
   
   Η ενάγουσα ζητεί από το Πρωτοδικείο:
   
               —
            
            
               να υποχρεώσει τη Fédération, εκπροσωπούμενη από τον Πρόεδρό της, να καταβάλει στην ενάγουσα το ποσό των … ευρώ … το οποίο αντιστοιχεί στο κεφάλαιο των 62 500 ευρώ και στο ποσό των … ευρώ … για τόκους υπερημερίας από …·
            
         
               —
            
            
               να υποχρεώσει τη Fédération να καταβάλει το ποσό των 7 000 ευρώ προκειμένου να καλύψει τα έξοδα που υπέστη η Ευρωπαϊκή Επιτροπή για την ανάκτηση του χρέους·
            
         
               —
            
            
               να καταδικάσει τη Fédération στα δικαστικά έξοδα της παρούσας υποθέσεως.
            
         
      Ισχυρισμοί και κύρια επιχειρήματα
   
   Η Ευρωπαϊκή Κοινότητα, εκπροσωπούμενη από την Επιτροπή, συνήψε με την εναγόμενη σύμβαση επιδοτήσεως για πρόγραμμα με τίτλο «δημιουργία και λειτουργία μιας ομοσπονδίας περιφερειακών δικτύων Business Angels στην ανατολική Γαλλία». Το πρόγραμμα, στο πλαίσιο του οποίου η Επιτροπή κατέβαλε στην εναγόμενη ως προκαταβολή το ποσό των 62 500 ευρώ, ολοκληρώθηκε στις 30 Σεπτεμβρίου 2002.
   Στο πλαίσιο της συμβάσεως αυτής, η εναγόμενη ανέλαβε, μεταξύ άλλων, την υποχρέωση να συντάξει μια τελική έκθεση. Λόγω του συνοπτικού χαρακτήρα αυτής της εκθέσεως, η Επιτροπή κάλεσε την εναγόμενη να προσκομίσει έκθεση ανταποκρινόμενη στους επιδιωκόμενους σκοπούς. Καθόσον η εναγομένη δεν απάντησε ούτε στην όχληση αυτή ούτε σε πολλά άλλα έγγραφα, η Επιτροπή της απέστειλε βεβαίωση οφειλής και στη συνέχεια εντολή καταβολής του ποσού των 62 500 ευρώ.
   Καθόσον η οφειλή αυτή παραμένει ανεξόφλητη, η Επιτροπή ζητεί να υποχρεωθεί η εναγόμενη να καταβάλει το οφειλόμενο ποσό καθώς και να αποκαταστήσει τη ζημία της Επιτροπής προκειμένου να καλυφθούν στο σύνολό τους τα έξοδα στα οποία υποβλήθηκε η Επιτροπή για την είσπραξη της οφειλής, ισχυριζόμενη ότι i) η εναγόμενη δεν εκπλήρωσε τις προβλεπόμενες από τη σύμβαση υποχρεώσεις της λόγω μη υποβολής μιας πλήρους τελικής εκθέσεως και ότι ii) η Επιτροπή κατέβαλε το ποσό των 62 500 ευρώ ως προκαταβολή μέχρι την έγκριση της τελικής εκθέσεως.